**Tiszavasvári Város Önkormányzata**

**Képviselő-testületének**

**437/2019. (XII.16.) Kt. számú**

**határozata**

**A 2020. évi közfoglalkoztatási javaslatról**

Tiszavasvári Város Önkormányzata Képviselő-testülete „**A 2020. évi közfoglalkoztatási javaslatról”** szóló előterjesztéssel kapcsolatban az alábbi döntést hozza**:**

1. Elfogadja **a 2020. évi közmunka programokhoz megfogalmazott, a határozat melléklete szerinti javaslatot.**
2. Kinyilatkozza szándékát, hogy a 2020. évi közfoglalkoztatási programok elfogadása és támogatása esetén **térítésmentesen használatba adja** a Tiva-Szolg Kft. részére **az alábbi ingatlanokat:**

* gyepmesteri telep kialakításához 046/1 hrsz. ingatlanból 5000 m2
* mezőgazdasági programhoz, gyógynövény termesztéshez 046/1 hrsz. ingatlanból további 10.000 m2

1. Felkéri a polgármestert, hogy a határozatot továbbítsa a Tiva-Szolg Kft. ügyvezetője részére.

**Határidő:** azonnal **Felelős:** Szőke Zoltán

polgármester

**Szőke Zoltán Ostorháziné dr. Kórik Zsuzsanna**

**polgármester jegyző**

1. melléklet a **„2020. évi közfoglalkoztatási javaslatról”** szóló437/2019. (XII.16.) Kt. határozathoz

**Javaslat a 2020. évi közmunka programokhoz**

Javaslom az előző évekhez hasonlóan a **Járási Start mintaprogram tervezését, az eddigi programelemekkel, melyek a következők:**

1. Illegális hulladéklerakó helyek felszámolása

2. Mezőgazdasági földutak karbantartása

3. Belvízelvezetés

4. Belterületi közutak karbantartása

5. Helyi sajátosságokra épülő közfoglalkoztatás

6. Mezőgazdaság

***Ezen programelemek körében a 2019. évhez képest plusz elemekként az alábbi javaslatok kidolgozását kezdeményezem költségvetési és szakmai szempontok figyelembe vételével:***

* **Gyepmesteri telep kialakítása:**

Javaslom a helyi sajátosságokra épülő programelemben való megvalósítását a képviselő-testület által a ***250/2019. (VI.26.) Kt. sz. határozatban megfogalmazott felvetések figyelembe vételével.***

Ezen testületi döntés alapján egy **16 db kennelből álló telep kialakítása javasolt, amely 31 ebet tudna befogadni.** A pontos leosztás alapján lenne 5 db kennel, amelyben 3-3 kutyát tudnánk tartani, 5 db, ahol 2-2 kutyát, illetve lenne 2-2 db kennel, ahol kistestű, közepes testű, illetve nagytestű kutyákat egyenként is el tudnánk helyezni. **A telep teljes kialakításának egyszeri költsége kb. 12-13 millió forint lenne,** illetve a **munkavégzéshez szükséges eszközök költsége kb. 3-4 millió forint**. Ebből kifolyólag az indulási költség valószínűsíthetően 15-17 millió forintra kalkulálható. Az egyszeri befektetés után a havi költségekkel is kalkulálni kell. Egy ilyen telep **havi fenntartási költsége min. 500.000-600.000 Ft.**

A feladathoz első körben szükséges egy **ingatlan – *melynek elhelyezkedése célszerű, ha a lakóövezettől kívül esik* -** melyen elhelyezésre kerülnek a befogott ebek, illetve az elhullott állatok. Erre kiválóan alkalmas lenne az önkormányzat tulajdonában lévő, Tiszavasvári külterület 046/1 hrsz-ú ingatlan (Sopron u.). A tervezett terület kb. 5000 m2.

Az **ingatlant szükséges közművesíteni,** legalább **víz és villany bevezetésével ellátni**, illetve **zárt kerítéssel körbe is keríteni**. A kutyák elhelyezéséről **betonozott aljzatú kennelekben** kell gondoskodni, a **kenneleket pedig kutyaházzal, etetővel és itatóval kell felszerelni**. Mindenféleképpen szükséges lenne egy **gyepmesteri irodának**, valamint egy a gyepmester részére fenntartott **szociális helyiségekkel ellátott épületre** is, illetve egy **állatorvosi szobát** is ki kellene alakítani, minimális berendezéssel felszerelni, hogy az állatokat megfelelő körülmények között lehessen megvizsgálni.

**A munkavégzéshez előzetes tájékozódás alapján az alábbi eszközök, felszerelések szükségesek:**

* autó (melyben a hordozható kennel elfér), illetve egy utánfutó (a nagyobb kennel, valamint a nagyobb testű elhullott állat szállításához);
* teleszkópos hurok, kábító lövedékes puska;
* hordozható kennelek (kb. 3 darab), mérleg.

**Szolgáltatások, melyek havi költségként merülhetnek fel:**

* gyepmester díja, üzemanyag költség, az ingatlan rezsi költsége;
* állatok tartási költsége, gyógyszer és fertőtlenítőszer;
* állatorvos megbízási díja;
* az elhullott állatok elszállítása (megállapodás keretében ezen feladat ellátását végző társasággal).

Javaslom továbbá a telep ***fokozatos kiépítését a közfoglalkoztatási programok támogatási mértékétől is függően***, tekintettel arra, hogy a startmunka programokban a foglalkoztatási létszámtól függ a dologi költségek támogatásának a mértéke. Ezt figyelembe véve így a 2020. évben az egész telep kialakítása teljes költsége nem fedezhető előre láthatóan a helyi sajátosságokra épülő programelemből, hiszen a programelem már a korábbi évekhez hasonlóan más elemeket is tartalmaz. (pl betonelem gyártás)

Javaslom a későbbiekben, akár a 2020. év során egyéb támogatási lehetőségek keresését is a gyepmesteri telep kialakítása teljes költségei fedezéséhez.

**Javaslom a szociális, helyi és hosszú távú programokra ráépülőként, illetve esetlegesen egyedi közfoglalkoztatási program lehetőségének keresésével is a gyepmesteri telep előkészületi vagy teljes kialakítása lehetőségeinek megvizsgálását.**

**Javaslom továbbá a Sopron úti épület funkcióváltása megvizsgálását is a tervezett célokhoz igazodva, figyelembe véve azt is, hogy a Zöldváros program pályázat érinti az egyik jelenlegi közmunka telephelyet is. (Vágóhíd úti telephely)**

* **Tojótyúk tartás áttelepítése a Sopron úti telephelyre:**

Javaslom a Vasvári Pál úti, már kialakított tojótyúk tartás Sopron úti telephelyre történő áttelepítése megvizsgálását a felmerülő költségek és a szükséges engedélyek beszerzése figyelembe vételével, tekintettel arra, hogy a Vasvári Pál u. 87. telephely a Kornisné Központ szociális bentlakásos otthoni ellátásainak is helye.

* **Gyógynövénytermesztés beindítása**

A mezőgazdasági programelem keretében javaslom könnyen gondozható és hasznosítható gyógynövények termesztésének kialakítását. Pl. menta

A mezőgazdasági termeléshez és annak gyógynövénytermesztéssel való bővítése kialakításához is a Tiva-Szolg Kft. részére javaslom az önkormányzat részéről plusz mezőgazdasági földterület átadását az alábbi helyrajzi szám és területnagyság megjelölésével: 046/1 hrsz. ingatlanból további 10.000 m2

Ezen kívül hosszabb időtartamú közfoglalkoztatás keretében javaslom **az intézményi kisegítő feladatok ellátását,** az önkormányzati intézmények számára közmunkás munkaerő biztosításával az intézményvezetőkkel egyeztetett létszámban és munkakörökben az intézményi feladatellátás zavartalan biztosítása érdekében.

***A beérkezett javaslatok alapján az önkormányzat az alábbi javaslatokat teszi még a 2020. évi közmunka programokba:***

**I. Önkormányzati képviselők részéről javasoltak:**

* Császár József képviselő Úr javasolja a korábbi évekhez hasonlóan a mezőgazdasági programelem folytatását és dologi költségeinek betervezését kb. 30 millió Ft értékben a megküldött és a Tiva-Szolg Kft. ügyvezetője részére is leadott költségterv táblázata alapján.
* Tamás Viktor képviselő Úr javasolja az alábbiakat:

*„A Vasvári Pál út több szakaszára vonatkozóan javaslom a karbantartást, a padkarendezést is beleértve, mivel az elmúlt időszakban a környezeti hatások és a jelentős járműforgalom miatt gödrök/kátyúk keletkeztek, amelyekben a csapadékvíz is megáll. A többi útszakasz vizsgálata és javítása is szükséges.*

*A bűdi városrészen a vízelvezető árkok karbantartására, tisztítására, valamint a csapadékvíz elvezetéséhez további vízelvezető árkok létesítésére van szükség.*

*A Vasvári Pál úti Minimanó Óvoda előtti járdaszakasz megrepedt, javításra szorul.*

*Kérem, hogy a közterületeken található eldobált hulladékokat, a közmunkában foglalkoztatott személyek gyűjtsék össze és szállítsák el a hulladékgyűjtő helyre.*

*A görögkatolikus templom környékének rendezéséhez kérem az illetékesek segítségét. A szükséges munkálatok a nyári időszakban elsősorban a fűnyírás, (nem csak a főúton, hanem a mellékutcák felől is) és a templomkert virágágyásainak rendezése, téli időszakban pedig a hólapátolás.*

*A bűdi temetőt érintően több jelzés is érkezett a parókia részére arra vonatkozóan, hogy elhanyagolt volt a terület. A temetőben katonasírok is találhatóak, ezek rendbetételére teszek javaslatot.*

*A bűdi városrészen kevés utcai hulladékgyűjtő edény található, ha lehetőség van közmunkaprogram keretein belül tárolóedények készítésére és kihelyezésére (mellékutcákban is), az nagyban hozzájárulna a környezet tisztántartásához, ezt a város minden részén jó lenne megvalósítani.*

*A hatékony munkavégzés érdekében javaslom, hogy a közmunkában foglalkoztatottak munkavégzését rendszeresen kísérjék figyelemmel az arra illetékes személyek, ellenőrizzék az elvégzett munka minőségét és biztosítsák a határidők betartását.”*

**II. Önkormányzati intézmények részéről javasoltak:**

**A Városi Kincstár javasolja:**

*„- a Sportcsarnok épülete körül évről-évre gondot jelent a parkolás, mert kevés a* ***szilárd burkolatú parkoló****. A Szakközépiskola és a Sportcsarnok közötti 1000 m2 felületre a közmunka programban gyártott járólapokból lehetne bővíteni a parkolóhelyek mennyiségét, mely jelentősen javítaná a létesítmény megítélést és csapadékos időjárás esetén is jó megközelíthetőséget biztosítana.*

*- a Sportpálya 2019. szeptemberi bejárásakor láttuk, hogy az* ***öltöző épület körüli járda*** *hiányos és töredezett. Korábban egy szakaszt már a közmunka programban gyártott járdalapokból megcsináltak, de ezt indokolt lenne folytatni. A kimaradt vagy közben tönkrement vízvető járdákat is be kellene tervezni.*

*- a napi feladatok elvégzéséhez a szerződések lejáratát követően (2020. február 29.) is igényt tartunk a telephelyeinken dolgozó közmunkásokra. Jelenleg ez 7 főt érint.*

*- télen a havazások alkalmával igény szerint kérnénk a hóeltakarításban és a csúszásmentesítésben emberi erőt a megfelelő kéziszerszámokkal ellátva.*

*- a tavaszi-nyári-őszi időszakban a sportlétesítmények területén a fűnyírás elvégzéséhez szeretnénk majd embereket igényelni, fűnyíróval és fűkaszával, lombseprűvel.*

*- ősszel a lombhullás idejére pedig a lehullott levelek összeszedését és elszállítását kérjük ütemezni.”*

**A Tiszavasvári Bölcsőde javasolja:**

*„- Egy gondozási egység festésének kivitelezése*

*- 36 m megrongálódott járdaszakasz felszedése, és újra betonozása”*

A Városi Kincstár, a Tiszavasvári Bölcsőde és a Kornisné Központ megküldte részemre, hogy a 2020. évben is közmunkás munkaerőt igényel **intézményei kisegítő feladatai ellátására.** (főként takarítás, karbantartás feladatok ellátásához).

**III. Az önkormányzathoz beérkezett lakossági jelzések az alábbiak voltak az év során:**

* ***Útfelújítás***:

- Adria u.

- Esze Tamás u.

- Hunyadi János u. (volt Schönherz u.)

- Batthyányi u.

- Körösi-Csoma Sándor u.

- Vasas u.

- Molnár tanya

* ***Járda felújítás:***

- Aradi u.

- Adria u.

- Kossuth u. 50. előtt a zsákutca

- Ifjúság u.

- Arany János u. - Hősök u. sarka

* ***Belvíz elvezető vomázása*** a József Attila u. - Dózsa György u. közötti zárt szakaszon.
* Széles utca 1. sz. alatt (önkormányzati tulajdon- Közösségi ház) beázást követő belsőfestés.
* Kossuth Lajos 11/a. sz. (coop) előtt található járdaszakaszon fák voltak ültetve többségűk azóta, eltávolításra került, viszont a járdaszakaszban kialakításra került lyukak ott maradtak.

Javaslat: új fák ültetése és azok körbe kerítése, vagy a lyukak feltöltése.

* Fekvőrendőrök (megtoldásuk- az út tejes szélességében) és környékük terület rendezése (nagymértékű padkahibák). Festésük fény visszaverős festékkel.
* Nép utca 3. sz. kiskapuja előtt található út megsüllyedés javítása
* Szögi Lajos utca útteste és járdaszakasza javítása (úttest zúzottköves).
* Tavasz utca és a Nyár utcát összekötő önkormányzati út (földút) javítása. Egyenleten úttest.
* Szabolcs vezér utca járdaszakaszának állapota javítása
* Kossuth Lajos utca 76. sz. előtt (Magiszter) található földes terület feltöltés zúzottkővel. 9,Petőfi utca 106/a. sz. előtti közterületen talajbeszakadás tapasztalható a terület jelenleg körbe van kerítve, javítás szükséges.
* Hősök utca 37. sz. előtt található közterületen nincs megoldva a csatornahálózat kiépítése ezáltal a csapadékvíz befolyik az ingatlanra az úttestről.
* Honfoglalás utca 20. sz. előtt található csapadékvíz elvezető csatorna fedőlapjának a rögzítése.
* Kabay János utca 21-23. önkormányzati ingatlan tető takarítása. Javaslat legalább negyedévenként, mivel a közterületi fákról lehulló nagymennyiségű levél és egyéb termés eltömíti a központi csapadékvíz elvezetőt.
* Kabay János utca és az Eszterházy utca kereszteződésében lévő beton virágos ládát gépjárművel összetörték.
* Adria utcában található ároknak a takarítása.
* Arany János utca Hősök utca kereszteződésénél kialakított vízelvezető árkok takarítása (szikkasztó árok).

**IV. 2019. december 13. napján megtartott szociálpolitikai kerekasztal ülésen elhangzott javaslatok:**

* Magiszter iskola előtt zúzott köves parkoló terület feltöltés
* Sportcsarnokkal szemben Petőfi u. zsákutca része (Magiszter iskola kis utcája) útjavítás
* Hősök utca Varroda előtti járdaszakasz javítás, áll a víz, balesetveszélyes
* Hősök úti szociális telephely udvar része Lónyai u. felőli részen zúzott köves feltöltés
* Hősök út padkázás, út kiszélesítés
* Ifjúság út padkázás
* Ifjúság úti óvoda előtti parkoló bővítése, javítása (egyes járdalapok mozognak)
* Mozgáskolátozottak Egyesülete képviselője jelezte, hogy a jövő heti ülésükön átbeszélik a javaslataikat és azt későbbiekben megküldik. (elsősorban utak, járdák járhatóvá tétele merül fel náluk megvizsgálandóként)

Tiszavasvári, 2019. december 16.

**Szőke Zoltán**

**polgármester**